Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1065

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 35% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 20 kredit — nyelvgyakorlatok, fordítási és stílusgyakorlatok, amelyek magas szintű, árnyalt, passzív és aktív nyelvismeretet eredményeznek, — Spanyolország és Spanyol-Amerika földrajza, — spanyol és latin-amerikai civilizációs ismeretek. 4.2.2. Törzs- és szakképzés: 85 kredit — spanyol és latin-amerikai civilizációs ismeretek, — nyelvtudomány: spanyol leíró nyelvészet; nyelvi aktualitás; spanyol történeti nyelvészet; dialektológia (európai és amerikai nyelvjárások; az európai és az amerikai norma különbségei leíró és történeti megvilágításban); neolatin és összehasonlító nyelvészet, különös tekintettel az Ibériai-félsziget nyelveire, — irodalomtudomány: a nyelvterület (Spanyolország és Spanyol-Amerika) irodalma a kezdetektől napjainkig; a spanyol nyelvű irodalmakra alkalmazott irodalomelmélet, stilisztika, összehasonlító irodalomtudomány és irodalomkritika; műelemzési módszerek.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes